
       	                        								NACRT PRIJEDLOGA

Na temelju članka 5. stavak 7. i članka 7. stavka 9. Zakona o naseljima (Narodne novine, broj 39/22) i članka 37. Statuta Grada Novske (Službeni vjesnik, broj 8/21, 13/23), Gradsko vijeće Grada Novske na ___ sjednici održanoj ___________donijelo je

ODLUKU
o naknadi troškova koji su nastali zbog određivanja ili mijenjanja imena 
 ulice ili trga na području Grada Novske
 

1. Pravo na naknadu troškova nastalih zbog određivanja ili mijenjanja imena naselja, ulice ili trga na području Grada Novske imaju fizičke osobe koje na dan donošenja odluke Gradskog vijeća imaju prebivalište ili boravište na području na koje se promjene odnose i pravne osobe koje imaju sjedište na području na koje se promjene odnose i to za sljedeće troškove:
- fizičke osobe za trošak promjene osobne iskaznice u redovnom postupku,
- pravne osobe za trošak promjene adrese sjedišta.

2. Zainteresirane fizičke i pravne osobe koje imaju pravo na naknadu troškova dužne su podnijeti zahtjev Upravnom odjelu za komunalni sustav, prostorno planiranje i zaštitu okoliša Grada Novske sa dokazom  o plaćenim troškovima.

3. Sredstva za provođenje ove Odluke osigurat će se u proračunu Grada Novske.
 
4. Ova Odluka  stupa na snagu osmog dana od dana objave u Službenom vjesniku Grada Novske.

SISAČKO-MOSLAVAČKA ŽUPANIJA
GRAD NOVSKA
GRADSKO VIJEĆE
KLASA: 014-03/26-01/6
URBROJ: 2176-04-1-26-1
Novska, ____________




                                                                                               





OBRAZLOŽENJE

I. PRAVNI TEMELJ ZA DONOŠENJE ODLUKE
Pravni temelj za donošenje Odluke o naknadi troškova koji su nastali zbog određivanja ili mijenjanja imena naselja, ulice ili trga na području Grada Novske su članak 5. stavak 7. i članak 7. stavak 9. Zakona o naseljima (Narodne novine, 39/22).

Člankom 7. stavkom 9. propisano je  da jedinica lokalne samouprave može donijeti i posebnu odluku o troškovima, kao i odrediti način njezine provedbe kada je predstavničko tijelo odlučilo o imenovanju ulica.

II. OSNOVNA PITANJA KOJA SE TREBAJU UREDITI I SVRHA KOJA SE ŽELI POSTIĆI UREĐIVANJEM ODNOSA NA PREDLOŽENI NAČIN 
Gradsko vijeće Grada Novske donijelo je Odluku o imenovanju ulica i trga na području Grada Novske (Službeni vjesnik Grada Novske, broj 12/2026) zbog čega će građani i pravne osobe koji imaju prebivalište/boravište u ulicama i trgu koji  se imenuju, moraju mijenjati osobne dokumente odnosno sjedište. Predloženom Odlukom nadokinadit će se dio troškova koji nastaju zbog provedbe ove odluke (i eventualnih budućih odluka) kojima se određuje ili mijenja ime ulice ili trga na području Grada Novske. 

III. OBRAZLOŽENJE ODREDABA PRIJEDLOGA ODLUKE
Točka 1. propisuje sadržaj odluke. 

Točka 2. propisuje se da su fizičke i pravne osobe koje imaju pravo na naknadu dužne podnijeti zahtjev sa odgovarajućim dokazima o plaćenim troškovima za promjenu osobne iskaznice u redovnom postupku i promjenu sjedišta pravne osobe.

Točka 3. propisuje da će se  sredstva osigurati u proračunu Grada Novske.

Točka 4. određuje da odluka stupa na snagu osmog dana od dana objave u Službenom vjesniku Grada Novske.

Upravni odjel za komunalni sustav, prostorno planiranje
i zaštitu okoliša

